सासाराम में एक ही परिवार के 4 बच्चो को फूड प्वाइजनिंग, 1 की मौत 3 की हालत गंभीर
26-Sep-2019 12:01 PM
SASARAM : रोहतास जिले से एक बड़ी खबर सामने आई है। जहां एक ही परिवार के 4 बच्चे फूड प्वाइजनिंग के शिकार हो गए। जिसमें एक की मौत हो गई है वहीं तीन की हालत गंभीर बताई जा रही है। ये बच्चे जिले के करगहर के बकसरा वार्ड संख्या-10 के वार्ड सदस्य आशा देवी के परिवार के बताए जा रहे हैं।
बताया जा रहा है कि बीती रात बच्चों ने खाने में अंडाकढ़ी खाया था। खाना खाने के कुछ समय बाद उनकी तबियत बिगड़ने लगी। आनन-फानन में चारो बच्चों को सदर अस्पताल लाया गया। जहां चिकित्सकों ने उन्हें फूड प्वाइजनिंग होने की बात की।
इलाज से लिए सभी बच्चों को सदर अस्पताल में भर्ती कराया गया। जहां इलाज के एक 9 वर्षीय बच्ची की मौत हो गई। जबकि इलाजरत अन्य तीन बच्चों की हालत अभी भी गंभीर बनी हुई है। घटना के बाद परिवार में कोहराम मचा हुआ है।